JohanHeinsen/ENO huggingface dataset:
Den Nord-Cimbriske Tilskuer, 1848-02-08
isted. Nr. 16. Aar 1818. Kongelig allernaadigst privilegerede Amtsavis, og Avertissementstidende, eller Den nordcimbriske Tilskuer. Forsendes med Brevposterne overalt i Danmark og Hertugdømmerne. Tirsdagen den 8de Februar. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1848-02-08
Udlandet. Oprøret paa Sicilien har været af saa betydelig Vigtighed, at Palermo uden Held har været bombarderet i 48 Timer, hvorved megen Skade er vanrettet. Morterne vare opstillede i Fortet Castella, more, et Kloster skal være aldeles ødelagt; men denne Voldsomhed skal endnu mere have ophidset Folket imidlertid skulle anseete Mænd paa Sicilien nu have stillet sig i Spidsen for Bevægelsen i Palermo, og man venter derfor at Mængden igjen vil bringe tilbage til Rolighed og Orden. Kongen har see sig nødsaget til at tilstaae Sicilianerne flere Concessioner, og den neapolitanske Statstidende meddeler 6 vigtige Dekretter, som angaae en heel Deel Reformer, hvoriblandt de vigtigste ere, at Statens financielle Tilstand skal underkastes en Undersøgelse ved en Consulta eller raadgivende Forsamling, der udnævnes; denne skal ogsaa prøve alle de Lovforslag, som angaae Handels, og Toldfaget. Ved et andet Dekret bestemmes, at Kongeriget Neapel og Sicilien, skilles fra hinanden med Hensyn til Regjering og Bestyrelse; saaledes kan i Sicilien kun Sicilianer, ansættes ved Bestyrelsen og i Kongeriget Neapel kun Neapolitanere. Ved et fjerde Dekret udnævnes Greven af Aquila, Prinds af Blodet, til General statholder i Sicilien, og til hans Medhjælper eller Asscultant, har han faaet Prindsen af Campofranco, og flere Ministre ere tillige ansatte for de sicilianske Anliggender. Endelig bestemmer et 3te Decket er større Pressefrihed af det samme Omfang som den der for Tide bestaaer i flere italienske Stater. Om nu Sicilianerne ville lade sig stille tilfreds, vil Fremtiden, lære.
Den Nord-Cimbriske Tilskuer, 1848-02-08
Fra Berlin skrives under 30te Januar: Siktre Tegn antyde paa, at Ruslands Stilling til Preussen i den senere Tid har været underkastet en Forandring, og at den nøie venskabelige Forstaaelse, som ved visse Tildragelser synes at være forstyrret, igjen er fuldkommen oprettet, der existerer for Tiden vigtig ge Forhandlinger mellem begge Regjeringer, i Anledning Opretholdelsen af det tydske Element i de russiske østersøiske Provindser, hvorfor den preussiske Konge skal meget interessere sig. Det hedder at Keiser Nicolaus paastaaer som betingelse, at han som Hersker over Kurland og Lifland bliver Medlem af det tydske Forbund, naturligviis for derved at faae Stemme paa Forbundsdagen i Frankfurt. Uvilkaarlig falder ved denne Leilighed Een ind, det Factum med Keiser Alexander, der kort for sin Død i en Depesche gjorde efter gamle forældede Tractater Krav paa Staden Danzig.
Den Nord-Cimbriske Tilskuer, 1848-02-08
J Berliner Nachrichten tales meget om en stor Røverbande, som huserer deromkring, og som man ikke har kunne faae Fingre paa. Man fortæller mange eventyrlige Ting om Anføreren, som fører Navnet af Ravons Crotinus; han viser sig ofte ved høilys Dag paa beboede Steder, men da han er dristig og stærk bevæbnet, vover man ikke at angribe ham; der fortælles ogsaa flere Træk af Ædelmodighed og Galanterie om ham.
Den Nord-Cimbriske Tilskuer, 1848-02-08
Fra Paris skrives under 30te Januar, som Beviis paa hvor betydelig Kulden har været der, og hvor lidet Pariserne have været vandte dertil, at paa de offentlige Padseergange falde flere Mennesker bevidstløse om, og blive kun ved hurtig Lægehjælp kaldt te til Live. Da Parises milde Klima sjelden tillader at Seinefloden er tilfrossen, som iaar, saa vover man sig alt for tidlig ud paa den tilfrosne Flod og Kanalerne, hvorved flere drukne, og over 20 Personer, som have været nær derved, ere blevne reddede ved hurtig tillende Hjelp.
Den Nord-Cimbriske Tilskuer, 1848-02-08
Øen Java er den 16de November forrige Aar blevet hjemsøgt af et frygteligt Jordskjælv. J Batavia indskrænker Skaden sig til at Murene om flere Huse have slaaet Revner. J Cheribon der mod ere alle offentlige Bygninger med Undtagelse af Posthusene og meere end 200 private Steenbygninger blevne svært beskadigede og ere tildeels ubeboelige, og 40 af de af Chineserne beboede Steenbygninger ere ganske eller tildeels indstyrtede. Endnu den 20de November sporedes smaae Stød af Jordskjælv. Den nordøstlige og nordvestlige Deel af Bierget Tjermac er revnet paa meere end 40 Ste Beretninger fra det gode Haabs Forbjerg af 26de November melde at 5 Officierer af det 73de Regiment, som uforsigtig havde vovet sig ud fra den engelske Leir, vare blevet overfaldet af Kafferne og myrdet paa den grusomste Maade. Oberst Sommerset havde for at hævne sine Kammerater foretaget et Strøifetog, og havde overfaldet Kafferne og dræbt 23 af dem og vilde forfølge dem lige over Keyfloden. For nogen Tid siden havde Kafferne leveret Engelænderne et Slag i aaben Mark, men bleve naturligviis slagne paa Flugten. - Hele Befolk, ningen i Holland beløb sig den 1ste Januar 1847 til 3,062,223 Mennesker. J Aaret 1847 ere fødte 100,702, hvoraf 5265 uægte Børn, og døde 91930 Mennesker, hvoraf 470 Personer, vare over 90 Aar.
Den Nord-Cimbriske Tilskuer, 1848-02-08
Den engelske Regjering har kjøbt 2 stærk byggede Skibe, paa 420 og 480 Tons Drægtighed, for at sende dem til Polarhavet, under den for sine Opdagelsesreiser bekjendte Capitain James ClarRoss, en Neven af John Ross, de skulle afseile i Begyndelsen af April.
Den Nord-Cimbriske Tilskuer, 1848-02-08
J Ny-York skal have dannet sig en Pigeklukhvis Formaal gaaer ud paa, at tvinge Ungkarle og Enkemænd til at gifte sig. Disse giftelystne Klub damer have vidst at forskaffe sig muligst fuldstændige Lister over alle giftefærdige Mænd. Den af disse som nu staaer for Tour, faaer allerførst en venskabet lig Erindring om at gifte sig; bliver Opfordringen, ikke ændset, sendes ham en anden og tredie. Blive ogsaa disse frugtesløse, domfældes den Gjenstridige og man begynder med, systematisk at drille og plage ham. Har han Gjæld ophidses hans Kreditorer imod ham; er han Logerende, bringes Værten til at sige ham op; hans sædvanlige Fornøielser forbittres ham, kort sagt, han bliver i alle Henseender en plaget Mand.
Den Nord-Cimbriske Tilskuer, 1848-02-08
En ulykkelig Tildragelse, skjøndt i en ringere Grad, har fundet Sted i Bu-Taleb mellem Algier, og Aumale. En svær Sneestorm udbrød pludselig over 44 Mand franske Tropper, og kastede næsten alle tilligemed deres ladede Muulæsler i en Bjerg kløft. Kulden var saa stærk, at inden et Qvarteer vare 14 af dem frosne ihiel.
Den Nord-Cimbriske Tilskuer, 1848-02-08
Jndenlandsk. Jfølge Hamborger Correspondent, skal Kong Christian den Ottende have efterladt sig en vidtløftig Jnstruction for sin Søn, den nuværende Konge, med Paaskrift: "Først efter min Død at overleveres til min elskede Søn og Efterfølger, Frederik VII." Om denne Skrivelses Jndhold gjør man sig naturligviis mangehaande Formodninger. Ogsaa fortælles i samme Beretning, som et Rygte, at den døende Monark havde anbefalet sin Efterfølger, saameget som muligt at høre paa den ældste Statsministers Raad. Beretningen slutter saaledes: "Fremtiden, ja maaskee alt den nærmeste Fremtid, er indholdstung. Himlen give, at den, som det hedder i Patentet af 20de Januar, vil fremme Eendrægtigheden i Fædrelandet.
Den Nord-Cimbriske Tilskuer, 1848-02-08
Kammerjunker von Lewetzau er sendt til Stockholm med Sørgebudskabet om Kongens Død.
Den Nord-Cimbriske Tilskuer, 1848-02-08
Man mener, at det skal være ifølge den afdøde Konges Brev til sin Søn, at Etatsraad P. G. Bang, synes at ville blive den nye Konges høibetroede Mand.
Den Nord-Cimbriske Tilskuer, 1848-02-08
- Høisalig Kong Christian den Ottende skal ofte da han forudsaae Dødens Komme, have beklaget dybt, at han ikke kunde leve endog blot nogle Maaneder endnu, for at udføre adskillige vigtige Foretagender, der endydermere kunde bære Vidnesbyrd om hans Kjærlighed til Land og Folk. J Drømme talte han lidt om Slesvig, for hvis Bønder Man hørte han bar stor Kjærlighed. (Dannev.) - Jfølge Hamb. Correspd. skal den døende Konge, der leed af Smerte, navnlig ogsaa Maven, da Lægerne spurgte ham, om de maatte gjøre nok et Jndsnit i Armen, have svaret: at han gjerne vilde lide Alt, naar han blot maatte leve et halvt Aar endnu, for at gjenoprette Ro og Samdrægtighed i Landet." Hds. Maist. Dronningen holdt under Dødskampen sin Gemals Hoved imellem sine kjærlige Hænder, og forblev endnu flere Timer, efterat Døden var indtraadt, i denne Stilling.
Den Nord-Cimbriske Tilskuer, 1848-02-08
J Hamburger Correspondent fortælles der fra Kjøbenhavn, at Enkedronningen Hs. Maist. Caroline Amalie erholder Sorgenfri, og en Apenage af 100,000 Rbd. - Fornævnte Blad finder det paafaldende, at der med Hensyn til Hertugdømmet Lauenborg ikke er omtalt i Rescriptet nogen forfatningsmæssig Repræsentation. - Et Andragende til Hs. M. Kongen om lige politiske Rettigheder, nærmest med Hensyn til Valgloven, for de ikke repræsenterede Klasser, er i disse Dage sat i Circulation i Kjøbenhavn.
Den Nord-Cimbriske Tilskuer, 1848-02-08
- Ogsaa fra Hobro er fra hele Kommunalbestyrelsen afgaaet et allerund. Adresse til Hs. Maj. Kongen, der udtaler Forhaabningerne om en friere Udvik(Aalb. Av.) ling. - Af de Mange, der lide Tab under den paabudne Landesorg, ere maaskee dog Thalias omreisende Dyrkere meest at beklage. J vor Naboby Viborg, ligger saaledes fortiden et Skuespillerselskab, hvis Kaar allerede iforveien, ikke vare gunstige og som nu høilig trænger til gode Menneskers Bistand. J Viborg By er allerede skeet Sammenskud til at afhjælpe dets øieblikkelige Nød; ogsaa her fra Randers er Mannu i Begreb med at række det en hjælpsom Haand, hvortil Enhver, som Gud gav Evne dertil, vist ikke vil undlade at bidrage sin Skjærv. (Rd. Av.)- Paa Cancelliets nedlagte allerunderdanigste Forestilling, er ved Hs. Majes allerhøieste Resolution af 28de Januar bifaldet: "At det ved allerhøieste Rescript af 24de d. M., om at samtlige for Retterne verserende Sager angaaende politiske og Presseforseelser bortfalde, maa forstaaes saaledes, at de, som paa Grund af Domme, afsagte i deslige Sager, ere under Straf eller Censur, fritages for samme, sam at ligeledes de, som paa Grund af saadanne Domme have at udrede Mulcter eller Procesomkostninger, erholde det, hvormed de i saa Henseende staae tilbage, eftergivet.
Den Nord-Cimbriske Tilskuer, 1848-02-08
- Assurancessummen for Randers Byes Bygninger udgiør, efter den nu tilendebragte Omtarering, 2,599,710 Rbd. J Aaret 1837 var Tarations-Beløbet kun 1,471,630 Rbd.; altsaa 1128,080 Rbd. (Rand. Av.) mere nu end dengang. Det hedder i Alt. Mere.": Vi have i disse Tage modtaget Efterretning fra Neustadt om et dersteds forøvet Dobbeltmord. Tvende derværende bedagede Brødre, som levede sammen, ere nemlig fundne i deres Bolig myrdede med en Øre. Ligene vare kastede op i en Seng, og en anseelig Sum Penge skal være frarøvet de Jbjelslagne. Øxen, hvormed Mordet er forøvet, er funden i Huset.
Den Nord-Cimbriske Tilskuer, 1848-02-08
J Natten til 16de Januar blev paa Raadbufet i Rendsborg forsøgt et Tyveri, der, ifald det ikke var mislykket, kunde være blevet af megen Betydenhed. Tyven havde næmlig Aftenen iforveien, da Spare- og Laanekassens Bestyrelse holdt Møde sammesteds, indsneget sig i Raadstuebygningen og ladet sig indelukke der. Om Natten, da Alt var stille, var han kommen frem af sit Smutbul og havde med et Jerninstrument givet sig ifærd med at opbryde den rigelig fyldte Kæmmerkasse. Da Forsøget med den imidlertid mislykkede, havde han taget fat paa Fattigkassen og virkelig faaet en Aabning gjort i Samme, stor nok til at stikke en Haand igjennem. J denne Kasse fandtes imidlertid heldigviis for Øieblikke ingen Contanter; men kun Documenter, som Tyven ingen Brug havde for. Da hans Anslag, saaledes var mislykket, havde han, ved Hjælp af et i Vinduet, fastgjort Reb, ladet sig glide ned paa Gaden og bortfjernet sig. For imidlertid ikke at gaae ganske komhændet bort, havde han dog medtaget nogle Damemuffer, der nylig vare blevne bortstiaalne fra en Bundtmager og nu benlaae paa Raadhuset.
Den Nord-Cimbriske Tilskuer, 1848-02-08
J Svendb. Av. læses følgende Jnserat af Eril Jørgen Rasmussen paa Thurs: Hr. C. Lund, Skytte paa Egelykke, hvis Aandsnærværelse og Jver reddede mig fra at drukne, da jeg ved at gaae over Jsen fra Thurøe til Langeland, Tirsdagen den 11te Januar, pludselig sank igjennem, og maatte i Time forblive svømmende i Vandet eller hængende paa Jsen, forinden Hjælp kunde tilveiebringes, bringer jeg herved min inderligste Tak. Den af Hr. Lund mod mig udviste Velgierning, saavelsom Hr. Forpagter Briandts Omhu for at hidkalde Lægebjælp og og velvillig Pleie, der bidrog meget til Gjenerholdelsen af min tabte Bevidsthed og forrige Sundhed, fortjener saameget mere min Taknemmelighed, som de ædle Menneskers hele Belønning bestod i Glæden, over, at kunne gjøre Vel. Kun Den, som Andres Menneskekjærlighed har gjengivet Liv og Sundhed, formaaer at fatte de Følelser, der gjennemstrømme mit Hjerte, og den Glæde min Hjemkomst udbredte i min Familie-Kreds. Mine ædle Velgjøreres Minde udslettes aldrig af min eller min Families Erindring; men vort fælleds Ønske er, at en saaretsindig Tænkemaade maa finde sin Løn ei alene i egen Bevidsthed, men ogsaa i Andres Agtelse og Kjærlighed.
Den Nord-Cimbriske Tilskuer, 1848-02-08
J et privat Selskab her i Staden indtraf nylig følgende frappante Begivenhed: En middelaldrende Dame sad i et Hjørne af Salen, uden at deeltage i de Øvriges Munterhed. Da endelig en Dame af hendes Bekjendtskab henvendte sig til hende, fandt hun bende, til sin store Skræk, uden Bevægelse og, som aldeles livløs, sunken tilbage i Stolen, hvorpaa hun sad. Der blev naturligviis en almindelig Forvirring og Forstrækkelse hos alle de Tilstedeværende. Ethvert Forsøg paa at bringe hende til sig selv, eller fremtvinge nye Livsyttringer hos hende, var og blev frugtesløst, og man ansaae hende for død af et apoplectisk Slag. Der blev strax sendt Bud til en Læge. De denne kom, erklærede han, efterat have undersøgt den Livløses Tilstand, at hun ganske sikkert ikke var død, men kun heniunken i en lethargisk Tilstand, som maatte være fremkaldet ved et bedøvende Middel. Ved nøiere Undersøgelse fandt man nu hos hende en Flaske med Svovlæther, og Alt opklarede sig, da Damen kort efter kom til sig selv igjen og, uden at spore den mindste ubehagelige Virkning af det Skete, tilstod at hun, for at prøve Birkningen af Svovlæther, der, efter hvad hun havde hørt, skulde sætte den, som en kort Tid lugtede dertil, i en ualmindelig oprømt og behagelig Stemning, havde anskaffet sig en lille Flaske dermed, som hun havde lugtet til, ligesom til en Fla con med vellugtende Vand, indtil pludselig, inden hun abnede det Mindste derom, Bevidstheden forlod hende. Vi savne i Rescriptet en Valglov, der ikke deler Folket i Koster og udelukker de tre Fjerdedele af Statens Borgere fra Deeltagelse i Valgene, men derimod aabner Adgangen til at blive Repræsentant for Enhver, der er i Besiddelse af Vælgernes Tillid, uden Hensyn til hans større eller mindre Formue. (Aah. A.)
Den Nord-Cimbriske Tilskuer, 1848-02-08
Det vil erindres af tidligere Meddelelser i "Brig. Td., at der en Aften i August Maaned f. A. udbrød Jld i et til Sporemagermester Ottos Eiendom Nr. 31 i Springgade hørende Baghuus, hvorved dette næsten aldeles afbrændte. Vi have ligeledes tidligere omtalt, at en i denne Anledning arresteret Smedesvend, navnlig Lars Jensen, der arbeidede hos Otto, og tilligemed Familie boede i det afbrændte Baghuus, havde tilstaaet, at han for at tilvende sig Assurancesummen for sine Meubler, der vare assurerede for 500 Rbd., hvilket var langt over deres sande Værdi, havde paasat Jlden, idet han ved Hielp af et Stykke Trødske havde antændt en Deel paa Baghusets Loft beliggende Spaaner, hvorfra Jlden derpaa havde udbredt sig videre. Denne Sag er nu sidste Løverdag bleven paadømt i Criminal- og Politiretten, der i Henhold til Frang. 26de Marts 1841 § 4 ansaae Arrestanten med 8 Aars Fæstningsarbeide.
Den Nord-Cimbriske Tilskuer, 1848-02-08
Muurmester N. N. Møller, der havde ladet sig optage i det i Aarhuus oprettede Totalafholdenheds-Selskab, har ogsaa nylig havt det Uheld, at blive excluderet af Selskabet, fordi han flere Gange har overtraadt Afholdenheds-Løftet; hvilket Bestyrelsen, har troet at skylde saavel sine ærede Medborgere, der ere udenfor Selskabet, som Medlemmerne af Samme, at offentliggjøre gjennem Avisen.
Den Nord-Cimbriske Tilskuer, 1848-02-08
Atter er en Hædersmand bortkaldt; Conferentsraad Thonning er i disse Dage afgaaet ved Døden i sit 73 Aar. Hans Begravelse fandt Sted den 3die ds. Kl. 10 fra Trinitatis Kirke i Kjøbenhavn. En Dag i forrige Uge undveeg, en Normand fra Politiarresten i Kjøbenhavn, hvor han havde hensiddet for Tyveri. Han havde begivet sig ned i Gaarden; her faae han sit Snit til at ringe paa Portklokken, og medens Portneren var gaaet hen og havde lukket op, tilte han hen til denne, gav ham et dygtigt Skab og for ud af Porten, forbi Portneren, som næppe kunde mæle af Skræk og Forhauselse. Vi vide ikke, om han senere er bleven paagreben. (Flp.)
Den Nord-Cimbriske Tilskuer, 1848-02-08
Skibs og Handels-Efterretninger. Paa Kornmarkedet er det dødt og lavere med alle Kornsorter. Hvede er i England vegen et Par shilling, Byg og Havre holde sig vel fastere, men ved liden Omsætning. Paa de hollandske og belgiske Markeder er slet ingen Handel. J Hamborg er det meget slaut og Omsætningen pr. Foraar yderst ringe. Hvede tilbydes billigere uden Kjøber. Med Rug er det Samme Tilfældet. Kun 2000 Tdr. 122 af 23 Biskab Jylland solgtes til 7 a 8 s. boo. Byg er ligeledes uden Reflectance og der solgtes kun 2000 Tdr. 104 a 5 Uls ab Øerne til 6 1/4 og 105 Vis. ab Jylland til 5 12 sk. Af Havre solgtes et Parti 81 a 82 Uld af Aalborg til 4 a 10 s. og 72 a 73 Vs graa til 4 s. Hr. Vild. Hein. Thalbitzer i Helsingør er udnævnt til østerrigsk Viceconsul sammesteds. Fra Aarhuus skrives under 5te Februar, Redact. har idag modtaget et Brev fra Frederikshavn af 3die dennes, hvoraf erfares, at efterat Havet i en halv Snees Dage havde ogsaa der været tillagt med Jis saalangt man kunde øine, og saaledes Havnen været spærret, gik Jsen aldeles bort med vestlig Vind den 30te og 31te f. M., og siden den Tid vare indkomne dertil; Skonnerten Hanne af Aarhuus, Skpr. Tancke Skonnert Edvard af Stettin, Brig Henriette" af Memmel; Skonnert Hakon Adelsteen" af Bergen; Skonnert "Margrethe" af Rønne, og Slup Elida af Malmø. Omtrent 60 Seilere have ligget der under Jislægget. Flere af de ankomne Skibe, som have ligget i norske Havne, berette og stræng Vinter(Aarh. Av.) i Norge.
Den Nord-Cimbriske Tilskuer, 1848-02-08
Udnævnelser. Under 21de f. M. er Adiniant hos Hs. Maj. Kongen, Premierlieutenant a la suite i Cavalleriet, F. S. vor Sehestedt, R. af D., allern, tillagt Ritmesters Characteer med den ham forbeholdte Anciennitet. - Under 24de d. M. er Lærereren i mathematisk Analyse og rationel Mekanik ved den kongl. militaire Høiskole, Capitain a la suite i Generalstaben, C. C. S. v. Andræ, allern, udnævnt i samme Egenskab af Hs. Maj. Kongen. Thisted.
Den Nord-Cimbriske Tilskuer, 1848-02-08
J Følge det for Aaret 1818 forfattede Overslag over Thisted Kjøbstads Communaludgivter skal paalignes Byens Jndvaanere i Alt 1370 Rbd. 4 s. næmlig til Kæmmervæsenet 2135 Rbd. 78 s. til Fattigvæsenet 1067 Rbd. 51 s. og til Skolevæsenet, 1166 Rbd. 64 s. AVERTISSEMENTS At Skrædermester Anders Jannerup idag Morges efter langvarig Sygdom bortkaldtes til det evige Liv bekjendtgjøres sørgeligst af hans herværende Sødskende. Thisted, den 5te Februar 1848. Auction.
Den Nord-Cimbriske Tilskuer, 1848-02-08
Onsdagen den 23de dennes Formiddag Kl. 10 bliver efter Skifterettens Foranstaltning paa Raadstuen her i Byen afholdt offentlig Auction over endeel Consul og Kjøbmand W. Jbsens Opbudsboe tilhørende Vine og Spirituosa, deels paa Foustager og deels paa Flasker, bestaaende af Champagne, Portviin, Madera, Zeres, Moselviin, Chatean lafitte, St. Julien, Medoe, gammel Viin, Cognae, Arrac og gammel Rom, endeel tomme Foustager m. m. Conditionerne bekjendtgjøres ved Auctionen. Lysthavende indbydes. Thisted, den 4de Februar 1818. Nellemann.
Den Nord-Cimbriske Tilskuer, 1848-02-08
Formedelst paatænkt Flytning attraaer jeg underhaanden at sælge eller udleie deels til Strax Modtagelse og deels til 1ste Mai: Reoler, Disk medvidere til en Boutikindretning; Vægt & Maal, 1 Korn Tønde, i Dr. Skip. og Skovle, 1 dobbelt Klædeskab, 1 Do. Linneds-Do. 1 Kiste, 1 Skrivepult, 2 Stolpe- og i andet Sængested, 1 Hjørneskab, 1 Sofa, Stole, Borde, 1 stort Kjøkkenskab, Haandtrapper, 6 diverse smukke Kakkelovne, 1 Komfyrindretning, 1 Skorsteens=Plade, Rister til Fyreballer, nogle Gaardsredskaber, Ege-Træer, Furre-Planker, nogle 100 Stykker halvbrændte Muursteen m.m. Thisted, den 6te Februar 1848. G. Momtoft. Mærk,
Den Nord-Cimbriske Tilskuer, 1848-02-08
Til Foraaret kan et ungt Menneske, som har lært noget af Skrædderprofessionen, og har Lyst til at uddanne sig i sit Fag, blive antaget i Forbund, hos Th. Munch i Wiborg. En lidet brugt fiin sort Klædning kan erholdes billig tilkjøbs hos N. N. Møller, Skræddermester. T. God fasbrændt Caffe, faaes daglig a 2 Mk. pr. Pund hos Carl Madsen.
Den Nord-Cimbriske Tilskuer, 1848-02-08
T. Friske store Messina Citroner a 6 s., Dusinviis billigere faaes hos Carl Madsen.
Den Nord-Cimbriske Tilskuer, 1848-02-08
Brevposten fra Kjøbenhavn, der skulle ankommen hertil forrige Tirsdag, arriverede først hertil i Løverdags og bragte Aviser og Breve af 1ste Febr.; hverken i Torsdags, Fredags eller igaar ankom nogen Kjøbenhavnspost, saa at vi feile nu 3 Poster, hvoraf ingen endnu var ankommen ved Avisens Slutning.)
Den Nord-Cimbriske Tilskuer, 1848-02-10
Thisted, Aar 1843. Nr. 17. Kongelig allernaadigst privilegerede Amtsavis, Avertissementstidende, eller Den nordcimbriske Tilskuer. Forsendes med Brevposterne overalt i Danmark og Hertugdømmerne. Torsdagen den 10de Februar. Redigeres, trykkes og udgives i Thisted af Joh. G. Lund.
Den Nord-Cimbriske Tilskuer, 1848-02-10
Udlandet. Fra Neapel skrives under 21de Januar, at Tingenes Tilstand paa Sicilien bliver alt mere og mere truende, de udstædte kongl. Decreter have ikke kundet standse Stormen, men synes meget mere at have forøget Bevægelsen. Staden Palermo var endnu den 22de Januar i Folkets Besiddelse, og Garnisonen indesluttet i dens Kasserne. De fra Neapel udsendte Tropper kunne vel lande paa Mo len i Nærheden af Staden, men kunde intet udrette; ved et Forsøg paa fra en Sideport at trænge ind i Staden, skal Befolkningen have gjort en heel Bataillon Soldater til Fange. Jnsurgenterne have nedsat en provisorisk Regjering, som holder god Orden i Staden. De øvrige Stæder paa Øen have fulgt Hovedstadens Exempel Catania, Syracus, Trapani og flere Stæder ere i fuld Oprør. Der værre hører man ogsaa tale om Mord, og Pøbel scener, som en Følge af den oprørske Tilstand, paa flere Steder har man myrdet de kongelige Authoriteter f. Ex. i Regio. J selve Neapel skal der det kongl. Pallads herske megen Forvirring. Befalinger og Contrabefalinger krydse hinanden, Commandanten i Fortet St. Elmo har faaet Ordre til at skyde paa Byen ved det mindste Tegn paa Oprør, Politiministeren de Caretto skal være forsvunden, man frygtede for en Opstand, saameget desmere som i Provindsen Salerno har Oprøret naaet den Grad, at de kongl. Tropper skulle være tilbageslaaede, og Folket i Anmarsch mod Hovedstaden, saaledes fortælles der, thi egentlig noget officielt desangaaende haman ikke; imidlertid er det vidst, at Kongerige, begge Siciliers" Tilstand er foruroligende.
Den Nord-Cimbriske Tilskuer, 1848-02-10
En Tildragelse opvakte i Madrid den 21de Januar megen Opmærksomhed. Den hollandske Gesandt beboede første Etage i et Huus, i 2den Etage boede Værten, til hvem 3de elegantklædte Herrer traadte ind og foregav at de af Authoriteterne vare bemyndigede til at optage en Fortegnelse over Husets Beboere, men droge pludselig en Dolk frem, og satte Huusherren den for Brystet, og truede ham med Døden, hvis han ikke udleverede sine Penge, men en Tjener havde fra en Glasdør af bemærket denne Voldsomhed og raabte Tyve Tyve!"Røverne toge nu Flugten, men bleve grebne af Politiet, og man erfarede nu, at det var 3 Officerer paa halv Sold og hvad der endnu var mærkeligere, at man i Madrid har anseet disse Officerer for ivrige Venner af Espartero.